Aksidenti bërthamor në Fukushima

Aksidenti bërthamor i Fukushimës ishte një aksident i rëndë bërthamor në Centrali bërthamor i Fukushima Daiichi në Ōkuma, Fukushima, Japoni, i cili filloi më 11 mars 2011. Shkaku i afërt i aksidentit ishte termeti dhe tsunami i Tōhokus 2011, i cili shkaktoi dështimin e rrjetit elektrik dhe dëmtimin e pothuajse të gjitha burimeve rezervë të energjisë të centralit bërthamor. Pamundësia për të ftohur mjaftueshëm reaktorët pas ndërprerjes shkaktoi probleme në mbrojtjen dhe çoi në lëshimin e kontaminantëve radioaktivë në mjedisin përreth. Aksidenti u vlerësua me shtatë (nivelin maksimal të rrezikshmërisë) në Skalën Ndërkombëtare të Ngjarjeve Bërthamore nga Agjencia për Sigurinë Bërthamore dhe Industriale, pas një raporti nga JNES (Organizata e Sigurisë Bërthamore të Japonisë). Ky aksident konsiderohet si incidenti më i keq bërthamor që nga katastrofa e Çernobilit në vitin 1986, i cili gjithashtu u vlerësua me shtatë në Shkallën Ndërkombëtare të Ngjarjeve Bërthamore.

Sipas Komitetit Shkencor të Kombeve të Bashkuara për Efektet e Rrezatimit Atomik, "nuk janë dokumentuar efekte të dëmshme shëndetësore mes banorëve të Fushimës që mund të lidhen drejtpërdrejt me ekspozimin ndaj rrezatimit nga aksidenti i centralit bërthamor Fukushima Daiichi". Kompensimi i sigurimeve u pagua për një vdekje nga kanceri i mushkërive, por kjo nuk provoi një lidhje shkak-pasojë mes rrezatimit dhe kancerit. Gjashtë persona të tjerë janë raportuar të kenë zhvilluar kancer ose leuçemi. Dy punëtorë u hospitalizuan për shkak të djegieve nga rrezatimi, dhe disa persona të tjerë pësuan lëndime fizike si pasojë e aksidentit.

Ka pasur kritika lidhur me perceptimin publik të rreziqeve radiologjike të shkaktuara nga aksidentet dhe realizimin e evakuimeve emergjente (ngjashëm me aksidentin bërthamor të Çernobilit), pasi ata u akuzuan se shkaktuan më shumë dëm sesa ata që parandaluan. Pas aksidentit, të paktën 164,000 banorë të zonës përreth u shpërngulën përfundimisht ose përkohësisht (ose me vullnetin e tyre ose me urdhër evakuimi). Shpërnguljet rezultuan në të paktën 51 vdekje, si dhe stres dhe frikë nga rreziqet radiologjike.

Hulumtimet e zbuluan mangësitë në siguri dhe mbikëqyrje, kryesisht dështimet në vlerësimin e rrezikut dhe planifikimin e evakuimit. Kontroversia rreth heqjes së ujit të trajtuar të përdorur për të ftohur reaktorin, ka shkaktuar protesta të shumta në vendet fqinje.

 Shiko edhe 

Bombardimet bërthamore të Hiroshimës dhe Nagasakit

 Referime 

Kategoria:Fatkeqësia bërthamore e Fukushima Daiichi
Kategoria:Aksidente civile të energjisë bërthamore